
Saatteeksi 


Laulujoutsen on Suomen kansallislintu, ylväs, kaunis ja kotiseudulleen 
uskollinen. Viirupöllö on pohjoisten havumetsien uljas pöllö, taigan laji, 
jonka olemuksessa ja elämässä on pöllöille tyypillistä salaperäisyyttä. 
Suomi on palanen taigaa, missä metsät, suot ja järvet vuorottelevat. Vii- 
rupöllöt asuttavat valoisia sekametsiä, laulujoutsenet hakeutuvat suolam- 
mille tai kortteisille järville. Joutsen ja pöllö tapaavat harvoin, jos kos- 
kaan, molemmat asuvat erakkoina, etäällä toisista lajitovereista, aivan 
niin kuin aiemmin suomalaisetkin, metsien ja vesien kansa. 


Keväästä 1975 lähtien olen joka vuosi kiertänyt jossakin joutsenten 
perässä. Tuona keväänä näin ensimmäisen kerran Virolahden satapäisen 
joutsenjoukon ja kuuntelin niiden mahtavaa toitotusta. Seuraavana vuon- 
na opin jotain viirupöllöistä lapsuuteni maisemissa Itä-Hämeessä. Monta 
kevättä tuon ensi tutustumisen jälkeen palasin viirupöllömetsiin, opin 
joka kerta uutta, mitä taas piti seuraavina vuosina tavoitella ääninau- 
hoille. 


Laulujoutsen on muuttolintu, tosin hyvin lyhytmatkainen ja pesimäseu- 
dullaan pitkään viihtyvä laji. Joutsenten perässä olen liikkunut eri puo- 
lilla Suomea ja Pohjoismaita aina sen mukaan missä minäkin vuodenai- 
kana laulujoutsenetkin ovat. Virolahti, Kirkkonummi, Hanko, Haukivuo- 
ri, Kuusamo, Kokkola, Bromarv, Pori, Göteborg, Malmö, Skanör jne., 
ovat paikkoja joissa olemme äänittäneet joutsenia, uusia tilanteita ja 
tapahtumia. 


Viirupöllöt ovat paikkalintuja, uskollisia asukkeja, jotka eivät pitkälle 
piipahda kerran valitsemastaan pesimäpiiristä. Olen seurannut kaiken 


aikaa yhden alueen, Päijät-Hämeen viirupöllöjä. Myyrävuodet ovat vaih- 
delleet ja niin myös pöllöparit, joiden elämää olemme kuunnelleet ääni- 
tyslaitteinemme. 


Tämä kasetti poikkeaa oleellisesti kolmesti aiemmin julkaisemastamme 
äänitekokoelmasta (SIIKALAHTI ILLASTA AAMUUN, LAPIN KEVÄT. 
TÄ JA KESÄÄ, ÄÄNIKUVIA LUONNOSTA). Uskoisin, että tämä kasetti 
on ylipäätään poikkeava myös niiden yli tuhannen luontoäänitekasetin ja 
-levyn joukossa, jotka maailmalla on julkaistu. Kasetin äänitteet muo- 
dostavat kaksi kertomusta, molemmat puolet omansa. Nämä äänikerto- 
mukset ovat hyvin lähellä radio-ohjelmaa, ohjelmaa ilman juontajaa tai 
kertojaa. Laulujoutsenen vuoden olemme esittäneet Yleisradion ohjelmis- 
tossa, mutta ”'varovaisesti tekstitettynä”. 


LAULUJOUTSENEN VUOSI kertoo otskikkonsa mukaisesti kansallislin- 
tumme vuoden kierron talvehtimisalueelta levähdyspaikkojen kautta pesi- 
mään ja pesimäkauden jälkeen matkan takaisin talvenviettoon. 


Joutsenten matka etenee kasetilla etapeittain. Ajankohtaa, kevään, kesän 
ja syksyn vaihetta kuvastavat muut linnut, jotka myös yrittävät antaa 
viitteitä paikoista missä liikutaan. Suomen kautta muuttaa joutsenia 
myös Neuvostoliiton puolelle eli muuttoreitti haarautuu Suomessa kahtia, 
pohjoiseen ja koilliseen. — Luulen, että kertomuksestamme saa parhaan 
selvyyden, kun ensin lukee tästä vihkosesta tekstit ja kuuntelee sen jäl- 
keen kasetin. 


VIIRUPÖLLÖN VUOROKAUSI on kertomus pesimäajan tapahtumista. 
Pöllöille tyypillinen työnjako, naaras pesällä hautomassa tai poikasia 
lämmittämässä ja ruokkimassa, koiras saalistamassa ja vartioimassa 
pesäympäristöä, tarjoaa mahdollisuudet monipuoliseen kertomukseen. 
Jokaiseen tilanteeseen liittyy omat äänensä kuten tulette kuulemaan. Täl- 
lä kasetilla esiintyvät itähämäläiset viirupöllöt ja itähämäläisiä ovat 
muutkin kuultavat lajit. Punasotkilla, punakylkirastailla ja punarinnoilla 
haluamme kuvastaa vuorokaudenaikaa, jolloin pöllöt tapaamme. Kulla- 
kin lajilla on omat erityiset lauluaikansa, suosikkihetkensä, jolloin ollaan 
äänessä kun muut lajit puuhaavat omissa askareissaan. 


On vaikea kuvitella miten laulujoutsenen ja viirupöllön tarinat toimivat 
niiden mielissä, joille molempien lajien elämä ja elinympäristöt ovat tun- 
temattomia. Tiedän, että aikaa tai paikkaa kuvastavien lajien tilalla voisi 
olla muitakin lintuja, mutta nämä laulajat tunkivat kuin itsestään 
mukaan äänitteille. 


Näiden kahden kertomuksen tarkoituksena on herättää mielikuvia joutse 


nien ja viirupöllöjen elämästä ja elinympäristöstä. En usko, että teistä 
kukaan kokee tilanteet samanlaisina kuin me ja ehkä moni ei saa vähäi- 
sintäkään mielikuvaa, millaisissa paikoissa olemme liikkuneet joutsenten 
ja viirupöllöjen matkassa. Mutta jokainen äänitteiden synnyttämä mieli- 
kuva on oikea, jos se lopuksi jättää pohtimaan laulujoutsenten tarinaa 
tai vie ajatukset metsiin, missä viirupöllöt asuvat ihmisten armoilla, kul- 
loisistakin metsänkäsittelytoimista riippuvaisina. 


Olen erityisen kiitollinen Dick Forsmanille, jonka kanssa sain kokea 
useimmat tämän kasetin äänitystilanteista. Kiitoksella muistan myös 
Yleisradion äänitarkkailijoita Jouko Lindgreniä, Kalevi Lainetta, Jussi 
Tiaista, Jorma Kovasiipeä ja Lauri Malaa, joista jokainen on ollut 
mukana jollakin äänitysretkellä ja vaikuttanut työllään hyvän lopputu- 
loksen aikaansaamiseen. 


Kasetin kertomukset ovat saaneet lopullisen muotonsa äänitarkkailija 
Äke Anderssonin taidoilla. Äke kuunteli ääninauhat ja toiveemme ja 
miksasi kuin säveltäjä nuotit paikoilleen. Kertomukset ovat siis yhtä pal- 
jon Äke Anderssonin kuin minun tai Dick Forsmanin visioita. 


Jokainen viirupöllöäänite on syntynyt Hannu Pietiäisen myötävaikutuk- 
sella. Hänen työnsä viirupöllöjen hyväksi on esimerkillistä ja parantaa 
tietämystämme tästä lajista. Toivottavasti voimme osoittaa Hannulle kii- 
tollisuutta viemällä tietoa viirupöllöstä eteenpäin. 


Veikko Neuvonen 
Yleisradio/Tiede- ja kulttuuritoimitus 
Helsinki 

1. Laulujoutsenia talvehtimassa 0*'00” 
2. Keltasirkku 2'40” 
3. Laulujoutsenia Kirkkonummella 435” 
4. Koskikaroja 8*10” 
5. Laulujoutsenet tulevat Kuusamoon 7750” 
6. Taviokuurnia 8:25" 
7. Laulujoutsenten ylilento 950” 
8. Pikkukäpylintu 10735”? 
9. Pikku- ja laulujoutsenia Virolahdella 11:55” 
10. Kurkien aamuhuuto 1340” 
11. Pikkusirkku 55" 
12. Yksinäinen laulujoutsen varottelee 15.:2595% 
13. Kurjet lähtevät 16*45” 
14. Laulu- ja kyhmyjoutsenia Bromarvissa 18725?” 
15. Joutsenten lähtö 2120” 


KOKONAISKESTO 24'00?' 


Laulujoutsenen vuosi 


uomessa tavataan säännöllisesti vuosittain kolmea joutsenlajia, jois- 

ta kaksi pesii vakinaisesti alueellamme ja kolmas on vain säännölli- 

nen läpimuuttaja ja levähtäjä keväin syksyin. Laulujoutsenet lienevät 
kuuluneet iät ja ajat tämän maankolkan elänlajistoon. Kyhmyjoutsen on 
tänne levinnyt vasta viiden viime vuosikymmenen aikana ja nyt vakiinnutta- 
nut asemansa linnustossamme. Vielä voidaan sanoa, että laulujoutsen on 
Itä- ja Pohjois-Suomen lintu, kyhmyjoutsen asustaa lounaissaaristossa ja 
rannikoillamme Helsingin ja Pietarsaaren välisellä alueella. 


Laulujoutsen oli uhanalainen laji vielä 1950-luvulla, mutta asenteemme sitä 
kohtaan on muuttunut, ehkä paljolti kirjailija Yrjö Kokon joutsenkirjojen 
ansiosta, ja nyt kansallislintumme on runsaampi pesimälaji kuin koskaan. 
Kyhmyjoutsenen invaasio on ollut nopea ja vain lajin pitkä pesimäkierto 
rajoittanee sen levittäytymistä pohjoiseen, itään ja sisäjärvillemme. Ehkä 
vielä joskus joutsenlajiemme pesimäalueet kohtaavat eli laulu- ja kyhmy- 
joutsenia tavataan samoilla järvillä. 


Laulujoutsenet joutuvat pakostakin viipymään pitkään pesimäseudulla, sil- 
lä poikasen kehitys munasta lentokykyiseksi linnuksi kestää 130—140 päivää 
eli neljästä neljään ja puoleen kuukauteen. Laulujoutsenet muodostavat eli- 
nikäisiä pareja ja pesimäikäiset parit tulevat Suomeen jo lumien aikaan huh- 
tikuussa odottelemaan pesäkumpujen paljastumista kinosten alta. Hauto- 
vat linnut saavat useina vuosina lumi- ja räntäsateita niskaansa ja myöhäis- 
ten keväiden seurauksena perheet lähtevät syksyiselle muuttomatkalle vasta 
kun järvet ympärillä jäätyvät. Laulujoutsen sopiikin mainiosti Suomen kan- 


sallislinnuksi, sillä joutsenet viipyvät Suomessa pitempään kuin muut linnut 
eli niin kauan kuin säät suinkin sallivat. 


Laulujoutsenet talvehtivat Etelä-Itämerellä sekä Tanskan ja Ruotsin välisis- 
sä salmissa. Viimeistään maaliskuun lopulla laulujoutsenet alkavat siirtyä 
kohti pohjoista ja jo huhtikuun alussa ensimmäiset muuttajat saapuvat 
Suomen rannikolle. Huhtikuun aikana joutsenet kerääntyvät perinteisille 
kokoontumispaikoille Suomenlahden rannikolle, mutta jo kuun puolivälissä 
ilmestyvät ensimmäiset tiedustelijat Kainuuseen ja Koillismaalle, pieniin 
suliin. Huhtikuun viimeisellä viikolla joutsenjoukko on suurimmillaan 
Virolahdella. Joukossa on myös pikkujoutsenia. Nämä linnut ovatkin mat- 
kalla Neuvostoliiton puolelle pesimään. 


Toukokuun aikana laulujoutsenet aloittavat Suomessa pesinnän ja kesä-hei- 
näkuussa emot johdattelevat poikaset pienimmiltä pesimälammilta suurem- 
mille vesille. Moni joutsenperhe tekee aikamoisen metsämarssin päästäkseen 
paremman ruoka-aitan ääreen. Syyskuussa nuoret ja pesimättömät linnut 
aloittavat syysmuuton. Pohjanlahden rannikon levähdyspaikoilla on kuun 
lopulla satoja laulujoutsenia samanaikaisesti. Joutsenperheet saapuvat 
levähdyspaikoille myöhemmin sitä mukaa kun poikaset kehittyvät lentoky- 
kyisiksi. 


Hankoniemen lahdilla joutsenjoukko on suurimmillaan vasta lokakuun 
lopussa ja marraskuun alussa. Täällä lepäilevät ja ruokailevat rinnan laulu- 
ja kyhmyjoutsenet. Leutoina syksyinä ja kun talventulo viivästyy, Hanko- 
niemen lahdilta tapaa vielä tammikuussa satapäisiä joutsenjoukkoja. 


Vielä 1940-luvun lopussa ja 1950-luvun alussa laulujoutsen oli syrjäseutujen 
arka ja harvinainen lintu. Yrjö Kokko kuvasi sitä Ultima thulen, äärimmäi- 
sen pohjolan lintuna, mutta sitähän laulujoutsen ei todellisuudessa ole. 
Aivan pohjoisessa lammet, järvet ja joet jäätyvät liian varhain. Nyt laulu- 
joutsenia pesii runsaimmin Koillismaalla, Kainuussa ja Pohjois-Karjalassa 
ja Metsä-Lapissa. Mutta laji on hyvää vauhtia levittäytymässä yhä eteläm- 
mäs, missä sille onkin tarjolla oivia pesimäjärviä ja -lampia, jos linnut vain 
rohkenevat niille pesimään. Salaperäisyyden verho on vetäisty laulujoutsen- 
ten edestä auki, mutta edelleen laulujoutsen on kaunis, ylväs ja kiehtova lin- 
tu, jonka elämästä kasettimme äänitteet kertovat. 

[ 


A1 
Laulujoutsenia talvehtimassa 


RUOTSI, GÖTEBORG —MAALISKUU 


taen haeskelun Malmöstä ja päätyen lopulta Göteborgin pohjois- 

puolelle. Paria vuotta aiemmin näimme satoja joutsenia Barsebäc- 
kin ydinvoimalan ja Malmön välisellä rannikkokaistalla, mutta silloin talvi 
oli paljon leudompi kuin tämä. Nyt joutsenet olivat siirtyneet Tanskaan tai 
lähemmäs Pohjanmeren jäättömiä rantoja. 


K eväällä 1982 etsimme laulujoutsenia Ruotsin länsirannikolta aloit- 


Göteborgissa löysimme laulujoutsenia kaupungin laidalta, pienen järven 
sulasta. Siellä souteli ahtaassa avovedessä muutama kymmen laulujoutsenta 
ja puolensataa heinäsorsaa. Joukossa näkyi olevan jokunen kyhmyjoutsen 
ja nokikanakin. Rannalla, sulan reunassa seisoskeli muutama kaupunkilai- 
nen ruokkimassa laulujoutsenia ja sorsia. Ylväiden joutsenten kesäinen 
arkuus näytti olevan tipotiessään ja ne käyttäytyivät ruokkijoita kohtaan 
yhtä luottavaisesti kuin saman sulan sorsat. Kilvan sorsien kanssa ne syök- 
sähtivät ottamaan veteen heitetyn leivänkannikan ja kävivät keskenään kiis- 
taa pullista ja muista ihmisten tuomista herkuista. 


Hetken aikaa katselimme hölmistyneinä joutsenia ja kuin asiaa varmistaen 
piti kaivaa kiikari kotelosta, vaikka varsin hyvin näki lähietäisyydeltä, että 
sulassa ui keltanokkaisia laulujoutsenia eikä korskeita kyhmyjoutsenia. 
Ruuan niukkuus ja helpot makupalat voivat näköjaään saada ylvään ja 
pesimäaikaan perin aran linnun käyttäytymään talvehtimisalueella aivan 
toisin kuin kesällä. 


Komeasti törähtelivät jo laulujoutsenten trumpetit ja kun sulki silmänsä ja 
kuunteli vain lintujen ääntelyä, saattoi aistia kevään sointuja kansallislintu- 
jemme äänissä. [] 

A2 
Keltasirkku 


RUOTSI, SKARA — HUHTIKUU 


aaliskuun lopulla keltasirkut ovat jo täydessä lauluvireessä ja 
M huhtikuussa niiden laulukausi on kiihkeimmillään. Talven kelta- 
sirkut ovat kiertäneet parvina ruokailemassa ja kun säät läm- 


penevät ja pesintäaika lähestyy, pari toisensa jälkeen jättää parven ja koiraat 
alkavat kiihkeästi kuuluttaa pesimäpiiriään. 


Aluksi keltasirkun laulu on katkonaista ja säe jää puolitiehen. Muutaman 
harjoituspäivän jälkeen laulu taas muistuu mieleen, kun hormonit kiihotta- 
vat vielä pesimisvirettä. Keltasirkkujen heleät säkeet soivat kauniisti kevät- 
hankien kimaltaessa yhä kirkkaammin ja lämpimämmin loistavassa aurin- 
gonpaisteessa. Puut ravistavat lumiturkin harteiltaan, paju kuroo kukkansa 
nupulle, kissoiksi, ja laulujoutsenet ovat jo siirtyneet kappaleen matkaa 
pohjoisemmas, Keski-Ruotsin kokoontumispaikoille. 


Etelä-Ruotsista lumet ovat jo sulaneet, leskenlehdet kukkivat keltaisina 
ojanpientareilla, mutta Suomessa talven selkä on vasta hiljan taittunut. (] 

A3 
Laulujoutsenia Kirkkonummella 


KIRKKONUMMI, LÄNGVIK — HUHTIKUU 


paikkoja, jotka nopeasti saavat myös ensimmäiset sorsansa, kos- 

kelonsa, nokikanansa ja parhaille paikoille laskeutuvat laulujout- 
senet. Aamuvarhaisesta lähtien telkkäkoiraat nakkelevat sulassa niskojaan 
ja pärskyttelevät hyistä vettä naaraille komeillen. Koskelot kyhjöttävät 
pitempään jäällä odottaen päivän lämpenemistä. 


H uhtikuun alussa Suomenlahden salmiin ja jokisuille aukeaa sula- 


Samoin tekevät laulujoutsenet. Valkoisina, hieman kevätlunta kellertäväm- 
pinä ne kyhjöttävät kasassa, monella pää siiven alla suojassa tuulelta ja vii- 
malta. Auringon alkaessa lämmittää joutsenet taapertavat veteen, pistävät 
pitkän kaulansa veteen ja pyllähtävät pylly pystyssä kurkottamaan ruokaa 
pohjalta. Joku joutsenista turvaa muiden ruokailun uiden kaula suorana, 
valppaasti ympäristöä tarkkaillen ja lyhyitä törähdyksiä toitotellen. Iltapäi- 
vällä parit intoutuvat jo soidinleikkeihin, nyökkivät parille pitkällä kaulal- 
laan ja törähtelevät niin että rannat raikuvat. Yhden parin soitto saa muut- 
kin yhtymään ilonpitoon. Näidenkin kuuden laulujoutsenen töräyttely kiiri 
pitkälle metsän taa perinteiseltä levähdyspaikalta. Sula oli jo suurentunut 
satojen metrien laajuiseksi, mutta joutsenet kisailivat nyt yhdessä. 


Liekö jostain kiirinyt ohilentävän joutsenjoukon ääniä, se kun usein saa 
levähtäjät toitottamaan tervehdyksen lajitovereille. [] 


Ad 


Koskikaroja 


KUUSAMO, KIVESKOSKI — HUHTIKUU 


amoihin aikoihin kun ensimmäiset laulujoutsenet saapuvat Suomeen 

talven keskelle, aloittavat koskikarat oman muuttomatkansa kohti 

luodetta, pesimäalueilleen. Koskikarat muuttavat syksyllä kaak- 
koon, mutta matkaavat vain sen verran, että löytävät sulan joen tai puron, 
josta voi läpi talven hakea ruokaa. Parhaiden koskien partaalle kerääntyy- 
kin kymmeniä karoja talveksi. 


Kuusamon Kiveskoski lienee Suomen paras koskikarapaikka, sillä kovim- 
pienkin pakkasten aikaan siellä kököttää rantakivillä yli neljäkymmentäkin 
mustanruskeaa, valkorintaista lintua. Kiveskoski ei jäädy tulipalopakkasil- 
lakaan ja ilmeisesti sen kivisellä pohjalla lisääntyy suunnaton määrä vesi- 
hyönteisiä, koskikarojen herkkua. 


Koskikarat jokeltelevat jo keskitalven lyhyinä päivinä kunhan vain aurinko 
hitusen jakaa lämpöään pilvettömältä taivaalta. Linnuilla näyttää olevan 
kosken rannoilla omat tarkat talvireviirinsä, joita tarkasti vartioidaan tun- 
keilijoilta. Maaliskuussa laulu hersyy jo herkästi ja naapurikivillä istuskel- 

len, väliin niiaillen, karat lurittavat säkeitään. Myös naaraat osaavat jokelta- 
via värssyjä. 


Koskikarojen puuhia on ilo katsella. Kevyesti ne pudottautuvat rantakiveltä 
tai jään reunalta pakkasessa höyryävään hyiseen virtaan, sukeltavat pinnalta 
kuin pingviinit noutamaan pohjalta makupalan, pulpahtavat takaisin ylös 
kuin korkki ja hypähtävät kevyesti tutulle istumapaikalle ruokailemaan. 
Huomattavan osan päivästä karat käyttävät höyhenpuvun huoltoon, suki- 
miseen ja rasvaamiseen. Vain hyvin huollettu höyhenpuku pitää veden ja 
kylmän loitolla. [] 


A5 
Laulujoutsenet tulevat Kuusamoon 


KUUSAMO, KIVESKOSKI — HUHTIKUU 


pari suojasäätä ja niiden päälle yöpakkaset ovat tehneet hanget 


K uusamossa on vielä talvi parhaimmillaan. Lunta on 60—80 senttiä, 
kantaviksi... ainakin aamupäivällä. 


Lähdimme etsimään ensimmäisiä joutsenia Kiveskosken yläpuolen sulasta. 
Aurinko olikin ehtinyt aamupäivän aikana pehmittää hangen ja kun tyh- 
myyttämme olimme jättäneet sukset pois auton katolta, saimme ajoittain 
mittailla lumen syvyyttä jaloillamme koettaessamme edetä Kiveskosken sil- 
lalta puolisen kilometriä sulan reunaan. Välillä konttaaminen vaikutti ole- 
van paras etenemiskonsti, välillä kieriminen. Hiki herahti pian paidan alle, 
kuukkeli kävi ihmettelemässä kummallisia kulkijoita ja tiaiset tirskuivat tyr- 
mistyneinä. 


Yli puolimatkan oli tarvottu, kun sulasta kiiri laulujoutsenen tuttu töräh- 
dys, perään toinenkin. Jäimme tuijottamaan tulijoita. Kolme hohtavanval- 
keaa laulujoutsenta oli noussut kai sulasta lentoon ja olivat nyt verkkaisin 
siivenlyönnein matkalla alas koskiväylää. .. tai ei sittenkään. Ne huomasivat 
meidät, ensimmäinen lintu törähti ja joukko kaarsi edestämme oikealle. 

Manasin mielessäni sillä tiesin, että Lauri Mala odotti sillalla äänityslaittei- 
neen, valmiina käynnistämään koneen, jos joutsenet tulevat sulasta alas 
Kiveskoskea seuraillen. 


Rämmimme vaivalloisen matkan takaisin tielle. Tiesimme joutsenten olevan 
paikalla, mutta nyt kiinnosti mitä nauhalle oli jäänyt. 


Saitko? — No, jotain. Kääntyivät liian varhain pois... olisivatpa tulleet 
yli”. — Onni on äänittäjän hyvä ystävä, mutta ei aina ole parhaimmillaan.[] 


A6 
Taviokuurnia 


KUUSAMO, KIVESKOSKI — HUHTIKUU 


muuttolintu. Sydäntalveksi taviot siirtyvät vain vähän etelämmäs ja 

hivuttautuvat takaisin pohjoista kohti pian päivän pidentyessä 
napapiirin takana. Eteläsuomalaiset saavat nähdäkseen koreita taviokuur- 
nia vain parhaina pihlajanmarjavuosina, silloin kun rastaat ja tilhetkin viih- 
tyvät pidempään asutuskeskuksissa. 


T aviokuurna on usein ensimmäisenä Pohjois-Suomeen palaava 


Pihlajanmarjojen loputtua taviot ruokailevat kuusissa silmuja syöden. 
Olimme tulleet Kiveskoskelle äänittämään koskikaroja, mutta rantapuissa 
keikkuvat taviot veivätkin aluksi huomiomme. Hauskasti oksanpäissä roik- 
kuen linnut ruokailivat parissa kuusessa. Vain hiljaiset yhteysäänet ja siipien 
nopeat pärähdykset kertoivat parven liikkeistä. Luottavaisesti taviot poimi- 
vat kuusesta ruokansa ja vain vahingossa pudotettu, alas oksia vierivä käpy 
sai parven hetkeksi lehahtamaan lentoon. Melkein ruokailupuiden vieritse 
Kuusamosta Rovaniemelle kiitävät autotkaan eivät tuntuneet pahemmin 
hämmentävän tavioita. Lintujen ääntelyä kuulokkeilla seuratessani olin 
havaitsevinani saman ilmiön kuin monta kertaa aiemminkin: Linnut voimis- 
tavat ääntään kun ympäristön melutaso nousee. Samoin tekivät koskikarat 
läheisillä jokikivillä. [] 


15 


AT 
Laulujoutsenten ylilento 


KUUSAMO, KIVESKOSKI — HUHTIKUU 


sani olen nähnyt monia tilanteita, jotka olen toivonut saavani tal- 

lennetuksi ääninauhalle. Kerran kuulemaansa saattaa jäljittää vuo- 
sia kohtaamatta tilannetta uudestaan tai sitten sää tai ympäristö estävät hy- 
vän äänityksen syntymisen. 


V vuosien varrella äänitysretkillä tai muuten vaan luonnossa liikkues- 


Tämä monella tavalla täydellisen tuntuinen äänite ylilentävistä joutsenista 
syntyi aivan sattumalta. Kun illalla 20.4. olimme melkein saaneet joutsenet 
lentämään äänityspaikkamme yli, palasimme Kiveskosken sillalle seuraava- 
na aamuna odottamaan tilanteen uusiutumista. Oli kirpeä, kaunis pakka- 
saamu ja odottelimme kärsivällisesti, että joutsenet nousisivat sulasta ja läh- 
tisivät Kiveskosken uomaa seuraten alavirtaan. 


Ja kuin käskyn saaneena joutsenet nousivat puolentoista tunnin odotusajan 
jälkeen Kitkan sulasta. Kuulimme jo kaukaa niiden toitotuksen lähestyvän, 
pidätimme hengitystä, jähmetyimme paikoillemme ja odotimme liikkumat- 
tomina, että linnut tulisivat toivottua reittiä. Tiesin että jokainen meistä pel- 
käsi, että vaikka joutsenet tulisivatkin meitä kohti, ohikiitävä auto voi pilata 
päivän, sillä seisoimmehan valtatien sillalla. 


Toitotus lähestyi, linnut näkyivät jo. Kaksi hohtavanvalkeaa laulujoutsenta, 
matalalla, tuskin puiden latvojen korkeudella vakaasti matkalla niille 
”*suunnittelemaa reittiä”. Kääntyvätkö ne viime hetkellä? — Eivät, ne vain 
vaikenevat hetkeksi ja hiljaisessa ympäristössä kuuluu niiden mahtavien sii- 
pien viuhina. Meidät ylitettyään pari heittäytyy yläviistoon kuin myöhään 
havahtuneena läsnäolostamme ja mahdollisesta vaarasta. Jokilaakso ka- 
jauttaa kaikuna vastauksen joutsenille, koskikara sirahtaa ja Kiveskoski jää 
yksin ääneen. 


Seisomme kaikki vielä tovin paikallamme, sitten joku rohkenee kysyä mag- 
netofonia hoitaneelta Lauri Malalta: Saitko sen talteen??? — Luultavasti, 
kuunnellaan ääniautossa?? Tuskin maltamme kelata nauhaa koneesta, kun 
jo kaikki työnnymme ääniautoon kuuntelemaan tulosta. [] 

A8 
Pikkukäpylintu 


KIRKKONUMMI — HUHTIKUU 


kue kuoriutuneena pesässä tai myöhäisimpienkin pesueiden hau- 

donta on aivan lopuillaan. Käpylinnut ajoittavat poikasten ruokin- 
nan aikaan jolloin käpysuomut alkavat aueta, mutta siemenet eivät ehdi vie- 
lä varista hangelle tuulen levitettäväksi. Vähän hennompinokkaiset pikku- 
käpylinnut ruokailevat kuusissa, mutta isokäpylinnut kykenevät avaamaan 
vahvalla nokallaan myös männynkävyt. 


L aulujoutsenten saapuessa pesimäalueilleen käpylinnuilla on jo poi- 


Huhtikuussa käpylintukoiraat saattavat ehtiä ruokintakiireiden välissä lau- 
lamaankin. Korkealta kuusen latvannipukasta käpylintu kajauttaa muuta- 
man säkeen ja jatkaa taas kiireesti matkaa ruokaa etsimään. Muutamaa 
viikkoa myöhemmin voikin jo tavata koko pesyeen liikkeellä. [] 

A9 
Pikku- ja laulujoutsenia Virolahdella 


VIROLAHTI, VILKKILÄNTURA — HUHTIKUU 


joutsenia. Hanhimaiset pikkujoutsenet ovat matkalla tundralle eikä 


S uomen kautta Neuvostoliittoon muuttaa joka kevät laulu- ja pikku- 
niiden pesintää ole koskaan havaittu Suomessa. 


Suomenlahden matalissa lahdissa lepäilee huhtikuussa eri kokoisia joutsen- 
joukkoja. Itämeren viimeisiin lahtiin, Virolahdelle, kerääntyy joutsenia 
odottamaan yhteistä matkan jatkamista. Luonnollisesti kevään verkkaisem- 
pi edistyminen Itä-Karjalassa ja tundralla pakottaa joutsenet odottamaan 
sopivaa hetkeä matkan jatkamiseen. 


Joutsenjoukko Virolahden Vilkkilänturalla kasvaa vappuviikolle asti. Tou- 
kokuun kynnyksellä turalla lepäilee 500—600 joutsenta, joista pikkujoutse- 
nia voi olla jopa kolmannes. Aamupäivällä joutsenet ruokailevat ja intoutu- 
vat kisailemaan ja konsertoimaan vain kun taivaalle ilmaantuu lännestä 
uusi joutsenjoukko. Kaikki parvet eivät laskeudu lahdelle, vaan varsinkin 
vapun lähellä joutsenjonot ja aurat saattavat ylittää lepäilijät vain tomerasti 
tervehdyksiä toitotellen. Pikkujoutsenet näyttävät viihtyvän omissa ryhmis- 
sään ja niiden haukahtelevat äänet erottuvat hyvin laulujoutsenten trumpe- 
tintörähdyksistä. 


Vappuviikolla muuttolevottomuus lisääntyy lepäilijöissä, ja varsinkin kun 
lahden yli muuttaa lajitovereita tuntuvat joutsenet innostavan ääntelemällä 
ja siipien löyhyttelyllä joukkoa nousemaan lentoon. Joku pari saattaakin 
nousta vettä kiivaasti piesten ilmaan, mutta jos muut eivät seuraa, laskeutu- 
vat hätäilijätkin takaisin lahdelle. 


Mutta vapunpäivän aikoihin tulee sekin hetki, jolloin joutsenet päättävät 
jatkaa matkaa. Joutsenet innostavat ensin toisiaan lähtöön kiivaasti ääntele- 
mällä ja sitten kuin yhteisestä merkistä aloitetaan raju lähtökiihdytys. 
Nopeasti joutsenparvi toisensa perään nousee lentoon ja kaikki suuntaavat 
kohti koillista. Vilkkiläntura tyhjenee joutsenista ja lahdelle jäävät vain sor- 
sat, lokit ja kahlaajat. [] 

A10 
Kurkien aamuhuuto 


PELKOSENNIEMI, KAIRALA — KESÄKUU 


esäkuu on ehtinyt jo toiselle viikolleen. Laulujoutsenet ovat pesi- 
mäalueillaan viimeistäkin myöhästelijää myöten. Haudonta on me- 
neillään ja joutsenet elävät mahdollisimman huomaamatonta 


elämää taatakseen itselleen pesimärauhan. 


Olemme Kairanaavalla, suurella aapasuolla aamuvarhaisella. On kurkien 

aamuhuudon aika. Pitkäkoipien poikaset ovat varmaan jo kuoriutuneet ja 
piipertävät suolla ruokaa etsimässä emojen opastuksella. Kurjet käyvät jo- 
ka-aamuista vuoropuheluaan. 


Pajusirkku jankuttaa säettään nimikkopuussaan, kuovit nousevat varoitta- 
maan muita meidän läsnäolostamme. Hyttyset ovat kuoriutuneet ja käyvät 
kiivaasti inisten kimppuumme. Vain hitusen hyttysten ininää voimakkaam- 
pana kuuluu jänkäsirriäisten vaimea särinä yläpuoleltamme. Pienet kahlaa- 
jat ovat niin vikkeliä ettei niitä tahdo huomata. Jostain etäämpää kantautuu 
metsähanhien pajatus ja käkikin intoutuu kukahtelemaan kauniin kesäaa- 
mun kunniaksi. 


Kitisen rantaniityillä kukkivat kullerot keltaisina ketoina ja vähän ylempänä 
hehkuvat puna-ailakit. [] 


All 
Pikkusirkku 


KUUSAMO — KESÄKUU 


o kurkien aamuhuudon seasta nousee esiin vähän vieraampi säe, sir- 
; kuista pienimmän, pikkusirkun heleä laulu. 


Pikkusirkku on itäinen vieras luonnossamme ja niinpä sen tapaakin 
vain itärajamme kunnissa, varmimmin Kuusamon joutsenmailla. Kuusa- 
mossakaan sen vierailut eivät ole jokavuotisia, vaan välivuosia saattaa olla 
useampia perätysten. Parhaina kesinä, silloin kun lämpimät kaakkoisvir- 
taukset ovat olleet voimakkaita, itäisiä ja kaakkoisia lajeja saapuu Suomeen 
runsaasti. Silloin tuntuu, että pikkusirkkujakin laulaa lähes joka Kuusa- 
mon pensaikossa”. 


Pikkusirkku kuuluttaa säkeensä näkyvästi rämemännyn latvasta. Välilla se 
laskeutuu vaivaiskoivujen sekaan, mutta palaa pian tutulle laulupaikalle. 
Sirkkujen tapaan tämäkin pikkusirkku osaa useamman kuin yhden laulun 
ja vaihtaa sujuvasti säettä kesken kiivaan laulamisen. — Siis sama yksilö, 
mutta kaksi erilaista säettä. [] 

Yksinäinen laulujoutsen varottelee 


KUUSAMO, KIURUSUO — HEINÄKUU 


Suomen kunnassa. Laajasta kunnasta löytyy riittävästi pieniä kais- 

laisia lampia, matalia järvien lahtia ja vetisten rimpien ympäröi- 
miä suolampia, joista kansallislintumme valitsevat sopivia mättäitä pesä- 
alustaksi ja rauhallisen pesäympäristön. 


K uusamossa pesinee laulujoutsenia enemmän kuin missään muussa 


Tämä pari oli valinnut pesäpaikkansa suolta, hetteikön keskeltä. Hyllyvä 
suo ympäröi niiden pesälampea, joka tosin ei ollut suuren suuri, mutta riit- 
tävä lähtökiihdytyksille ja laskeutumisiin. Ympäröivän suon harmaa- ja 
naurulokit pitivät yhdessä pikkukuovien kanssa huolen äänekkäästä häly- 
tyksestä, jos suolla tapahtui jotain uhkaavan tuntuista. 


Satojen metrien päästä laulujoutsenet pystyivät havaitsemaan meidätkin 
suonlaidan mäntyjen seasta ja pitivät toitotuksin toisensa ajan tasalla mei- 
dän liikkeistämme. [] 

A13 
Kurjet lähtevät 


VAASA, SÖDERFJÄRD —SYYSKUU 


että pienemmiltä pesimälammilta aikuiset marssittavat vielä len- 

tokyvyttömät jälkeläiset suuremmalle järvelle, parempien ruokai- 
lumahdollisuuksien ääreen. Laulujoutsenen metsämarssia on harva päässyt 
näkemään ja tältäkin kasetilta tuo tapahtuma puuttuu. 


H einäkuun aikana laulujoutsenten poikaset varttuvat niin suuriksi, 


Jo elokuun puolivälin jälkeen lähtevät ensimmäiset kurjet muuttomatkalle. 
Vielä pesimättömät parit ovat kesän kierrelleet tulevilla pesimäseuduilla ja 
ne ovat ensimmäisinä valmiita lähtöön. Joutsenten tapaan kurjetkin ko- 
koontuvat lepäämään ja ruokailemaan perinteisille paikoille, joista löytyy 
ruokailualue ja turvallinen yöpymispaikka kyllin läheltä toisiaan. 


Viljelyksillä riittää elonkorjuun aikaan syötävää kurjillekin ja jos peltoau- 
kea on lähellä merta, saaristosta löytyy suojaisia yöpymispaikkoja. Myös 
riittävän laaja suo kelpaa kurjille yöpaikaksi. 


Tämän äänitteen kurjet leijuvat Söderfjärdin laajan peltoaukean yllä. Viljo- 
jen puinti on alkanut ja siellä, missä leikkuupuimurit ovat jo työnsä tehneet, 
viihtyvät kurkiparvet. Syyskuun puolivälissä tältä peltoaukealta voi laskea 
600—700 kurkea. Aamulla kurjet tulevat erikokoisina auroina mereltä au- 
ringonnousun aikaan ja päivän ruokailtuaan ensimmäiset ryhmät palaavat 
saaristoon pari tuntia ennen auringonlaskua ja viimeiset hämärän tultua. 


Uskomuksen mukaan kurjet kuljettavat mukanaan pikkulintuja etelään. 
Tämä uskomus on varmasti peräisin hennoista, pikkulintumaisista äänistä, 
joita kantautuu kurkiauroista. Kun auraa tarkastelee kiikarilla tai kaukoput- 
kella, ei löydä joukosta ainuttakaan pikkulintua, ei omilla siivillään lentä- 
mässä eikä kurkien siivillä matkaamassa, mutta tällaisessa joukossa on kyl- 
lä nuoria samankesäisiä, vielä ruskeita kurkia. Samankesäinen poikanen ei 
vielä osaa kurjille tyypillistä ääntä, vaan vikisee vaivaisesti. Ensimmäiseltä 
muuttomatkaltaan Afrikasta nuoret kurjet palaavat vasta parin vuoden 
päästä ja silloin ne osaavat huikata yhtä kuuluvasti kuin vanhemmatkin 
kurjet. — Siinä pikkulintutarinalle selitys. [] 

Laulu- ja kyhmyjoutsenia Bromarvissa 

BROMARV, BÖLSVIKEN —LOKA-MARRASKUU 


pesimäseutunsa, kun joutsenet vielä uhmaavat ensimmäisiä pak- 


N iin kurjet kuin useimmat pikkulinnutkin ovat jo jättäneet kesäiset 
kasia pohjoisessa. Nuoret, vielä pesimättömät parit ja sellaiset 

linnut joilta pesintä on epäonnistunut, siirtyvät jo lokakuun alussa Peräme- 
relle, Hailuodon tai Kokkolan edustan vesille. Poikasten varttuminen lento- 
kykyisiksi vie kuukausia ja siksi laulujoutsenperheet lähtevät myöhemmin 
muuttomatkalle. 


Pesimäseudulla syysmyrskyt ehtivät jo repiä lehdet puista ja pyyhkiä ruskan 
värit maisemista ennen kuin joutsenet jättävät kotivedet. Monesti ensilumi 
ehtii maahan ennen laulujoutsenten muuttomatkan alkamista. Viimeisinä 
pesimään ehtineet saavat kilpailla talventulon kanssa, ja aina joku perhe tai 
yksinäinen joutsen jää kylmän kouriin. Mutta vaikka joutsenet jättävätkin 
pesimäseudun vähän ennen talven tuloa pohjoiseen, ne eivät vielä jätä Suo- 
mea. 


Pohjan- ja Suomenlahden rannikoilla on monta matalaa lahtea, joita laulu- 
joutsenet ja myös kyhmyjoutsenet käyttävät syksynviettopaikkoinaan. Perä- 
mereltä on lähdettävä lokakuussa, mutta Lounais-Suomessa voi viipyä vielä 
marraskuuhun, joskus aina vuoden lopulle asti. Joutsenjoukko onkin Han- 
koniemen lahdilla suurimmillaan vasta lokakuun lopulla tai marraskuun 
alussa. 


Nyt olemme Bromarvissa, marraskuu on ehtinyt jo hyvään vauhtiin. Sisä- 
maassa on jo lunta ja räntäkuuroja kohtasimme monta kertaa matkalla Hel- 
singistä Bromarviin. Mutta Bölsvikenin rannat ovat vielä lumettomat, vaik- 
ka teräksenharmaat pilvet roikkuvatkin lahden yllä. Parisataa laulujoutsen- 
ta, satakunta kyhmyjoutsenta ja sadoittain sorsalintuja uiskentelee ja ruo- 
kailee lahdella. Laulujoutsenten törähdykset kajahtelevat kaikuina metsistä 
ja rantakallioista. Harmaat joutsennuorukaiset vikisevät ja kyhmyjoutsenet 
korahtelevat. Heinäsorsat pitävät yhteyttä kvääk-kvääk-äänisarjoilla, vai lie- 
kö kyseessä äkäinen mielenilmaus liian lähelle ruokailemaan pyrkiville jout- 
senille. 


Tähyilimme joutsenten puuhia pari tuntia herpoamatta. Välillä harmaat pil- 
vet valuttivat päällemme muutaman tipan vettä, mutta sää pysyi tyynenä ja 
linnut ruokailivat levollisina kuin lahdelle kotiutuneina. 


Kiikareilla havaitsimme jo kaukaa lähestyvän raekuuron. Rakeet piiskasivat 
tyyntä lahtea ja kuuron reuna lähestyi lounaasta pitkin lahtea kuin pysty- 
suora liukuva seinä. Linnut kääntyivät päin raekuuroa, osa joutsenista pisti 
kaulan suojaan siiven alle, mutta äkäisesti merta piiskaavat rakeet eivät pa- 
hemmin tuntuneet häiritsevän lintujen puuhia. 


Kuuro lipui nopeasti ylitse ja raepommitus päättyi yhtä jyrkästi kuin oli al- 
kanutkin. Laulujoutsenet törähtelivät sateen jälkeen vähän vilkkaammin 
kuin ennen sitä. Lintuihin näytti syttyvän uutta eloa. — Jotain taisi sittenkin 
olla tapahtumassa. [] 

A 
Joutsenten lähtö 


BROMARV, BÖLSVIKEN — MARRAS-JOULUKUU 


Joukko taisi neuvotella kuuron merkityksestä ja siitä mitä nyt pi- 
täisi tehdä. Päivä oli hiljalleen hämärtymässä illaksi, elettiinhän 
vuoden pimeimpiä viikkoja. 


R aekuuron mentyä laulujoutsenet aloittivat äänekkään keskustelun. 


Lahden suulta tömisteli puolentusinaa laulujoutsenta lentoon ja joukko 
matkasi määrätietoisesti lounaaseen, saaristoa seuraten. Lähtijät lisäsivät le- 
vottomuutta muissakin ja yhtäkkiä kuin yhteisen merkin saaneena kymme- 
net joutsenet aloittivat nousukiihdytyksen. Lähtöinnostus tempaisi ilmaan 
niin laulu- kuin kyhmyjoutsenistakin suurimman osan. Hyökyaaltomaisesti 
joukko toisensa jälkeen nousi lentoon innostaen muitakin lähtökiihdytyk- 
seen. Kaikki näyttivät lentävän samaan suuntaan, lounaaseen pitkin lahtea. 


Yksi kyhmyjoutsenjoukoista kaarsi lahden keskivaiheilla takaisinpäin ja 
kiersi pohjukkaan asti rantaviivaa seuraillen. Kyhmyjoutsenten siipien soitto 
hallitsi tovin tienoota. Mutta tämäkin joukko kaarsi lahden kierrettyään 
muiden perään ja häipyi niemennokan taa. 


Tuijotimme vielä tovin hölmistyneinä lahtea. Muutamassa minuutissa Böls- 
viken oli tyhjentynyt melkein tyyten joutsenista ja lahdella ui enää sorsia. 
Lahden perukkaan yksin jäänyt laulujoutsen törähteli kuin orpouttaan 
valittaen. [] 

Viirupöllön vuorokausi 


B 


1. Punasotkia ja punavarpunen 0*'00” 
2. Viirupöllö haukkuu DDS 
3. Punakylkirastas 435” 
4. Viirupöllön poikasia rengastetaan 7*00” 
5. Punarinta 92)" 
6. Saaliinvaihto klo 21 11'40” 
7. Viirupöllön poikaset kerjäävät 15:05” 
8. Saaliinvaihto sateessa klo 2 15*40” 
9. Poikaset ruokailevat 1850” 
10. Koiras huhuilee aamulla klo 4 22.10" 
11. Varikset ja harakat löytävät viirupöllökoiraan 22'10* 

iirupöllön tieteellinen nimi, Strix uralensis, jo osaltaan kertoo, että 

pöllö on ”uralilainen””, siis taigan eli pohjoisen hevumetsävyöhyk- 

keen lajistoa. Sen levinnäisyysalue ulottuukin Norjasta Japaniin eli 
läpi koko vanhan mantereen, Atlantilta Tyynelle merelle. Suomen etelä- 
puolella viirupöllöjä on vielä Balttian maissa ja muutaman parin ryhmiä 
jäänteinä menneestä Kaakkois-Euroopan vuoristometsissä. Suomi on vank- 
kaa viirupöllöaluetta ja meillä tästä pöllöstä tiedetäänkin enemmän kuin 
muualla. 


Kalastaja Pentti Linkolan nimi liittyy kiinteästi viirupöllötutkimuksiin. 
Linkolan aloitteesta käynnistettiin Hämeessä isojen pesäpönttöjen ripusta- 
minen maastoon viirupöllöjen asuntopulaa lievittämään, kun sopivista 
pesäkoloista alkoi olla pula. Maisteri Pertti Saurola on tutkinut Kanta- 
Hämeessä viirupöllöjä pian vuosikymmeniä ja Päijät-Hämeessä viirupöllö- 
jen elämää on selvitellyt fil.lis. Hannu Pietiäinen. 


Hannu Pietiäisen ansioksi on luettava paljon näidenkin viirupöllöjen äänit- 
teiden onnistumisesta. Kaikki äänitykset on tehty hänen tutkimuspesillään 
vuosina 1979—86. Olemme saaneet Hannulta tietoja Lahden ja Heinolan 
ympäristön viirupöllöistä, päässeet kymmeniä kertoja tutkimusretkille 
mukaan ja hänen asiantuntevien neuvojensa perusteella on valittu ne pesä- 
paikat, joilla olemme odotelleet yön tai useampia päiviä saadaksemme nau- 
hoille talteen ääniä viirupöllön elämästä. 

Päijät-Häme on vahvaa viirupöllöaluetta sikäläisten lintuharrastajien sekä 
Hannu Pietiäisen ja Heikki Kolusen ansiosta. Pesäpönttöjen määrällä on 
ollut ratkaiseva merkitys pöllöjen runsauteen alueella. Pesintöjen määrä 
taas riippuu myös myyrien määrästä ja kun se vaihtelee luonnon omien 
lakien mukaan, eivät tutkijat sen paremmin kuin lintuharrastajatkaan pää- 
se suuresti vaikuttamaan siihen, kuinka monta pesivää paria alueella kuna- 
kin vuonna on ja kuinka hyvin pesintä onnistuu. 


Se että tämänkin kasetin äänitteiden keruu on kestänyt vuosia, kertoo 
jotain viirupöllöistä. Joka vuosi äänitykseen sopivia pesäpaikkoja ei ole 
ollut, sillä Päijät-Hämeessäkin on 1980-luvulla keritty kokea hyviä ja huo- 
noja pöllövuosia. Kaikki muutkin viirupöllön vuorokaudesta kertovat 
äänitteet on tallennettu Päijät-Hämeessä. Kasetilla esiintyy monta viirupöl- 

1öä ja äänitykset on tehty eri puolilla Hannu Pietiäisen tutkimusaluetta seit- 
semänä vuonna. 


Annetetaan Hannu Pietiäisen itse kertoa Päijät-Hämeestä ja sen viirupöl- 
löistä. 

Hannu Pietiäinen 


Päijät-Hämeen viirupöllöt 


tirskuttaa omilla asioillaan latvuksesta toiseen. Joku näyttää silti 

kiinnostavan niitä alempanakin, sillä molemmat pyörivät nyt 
pienen näreen oksistossa. Tarkennan kiikarini lintuihin ja huomaan kiin- 
nostuvani itsekin. 


V anhalle kaskimaalle nousseessa koivikossa pyrstötiaispari mennä 


— Katsopa Hessu! Tuolla noin, hieman latvasta alaspäin. Siellähän sitä 
taas haudotaan! 


Näreestä roikkuu pitkä, mustaviiruinen viirupöllön höyhen. Varma merkki 
siitä, että naaraalle on alkanut muodostua hautomalaikku. 


Rämmin huhtikuun alun auringon pehmittämässä lumessa, ystäväni ja työ- 
toverini Heikki Kolusen kanssa, molemmat hiestä märkinä, posket jo tyy- 
likkäästi ruskettuneina. Poimimme höyhenen ja jatkamme muutaman 
kymmenen metrin päähän kuuselle. 


Kuusessa on suuri pönttö, viirupöllölle varta vasten ripustettu. Pöntön 
aukon reunoihin on tarttunut untuvia emon kulkiessa sisään ja ulos. — Nyt 
ei enää pulista. Kumpikin tietää tehtävänsä ja toimii sen mukaan. Ojennan 
Hessulle haavin jatkovarret ja hän liittää ne ja nostaa viisimetrisen varren 
päässä haavin pöntön lentoaukolle ja kopauttaa kevyesti lautoja. Vastauk- 
seksi tulee pari tiukkasävyistä nokan napsutusta, joihin lähistöllä torkku- 
nut koiraskin herää ja vastaa huhuilemalla. 


— Ei taida tulla auttamatta. Pidä kollia silmällä niin haen muorin ulos 
aurinkoon. 


Avaan pöntön katon. 


— No päivää! Mikä teihin kaikkiin on nyt mennyt kun ei enää kukaan 
halua tulla omin avuin ulos. 


Naaras napittaa tiukasti silmiin ja napsuttaa nokkaansa. Kukapa sitä nyt 
kotoansa niin vain lähtisi. 


— Kuuule kyllä se on nyt niin, että jos me on sulle kämppä annettu niin 
vero siitä on maksettava! Ulos vaan! 


30 


Tylyjä sanojako? Tuskin, sillä tämäkin naaras on jo neljänä aikasempana 
keväänä kuullut samat löpinät. Käsittelyyn eivät pöllöt tunnu hermostuvan. 
Jos ne jostain voisivat ottaa nokkiinsa niin se saattaa kyllä olla keskustelun 
taso. 


Kuten muualla Suomessa on päijäthämäläinenkin viirupöllötietämys perua 
siitä, että viirupöllöt niin kovin halukkaasti asettuvat pönttöihin. Joka 
kevät tarkastamme Lahden ja Heinolan tutkimusalueilla noin 160 pönttöä. 
Emmekä turhaan, sillä asuttuja niistä on liki sata. Viirupöllöreviirit katta- 
vat kaikki alueella esiintyvät metsätyypit orimattilalaisesta kanahaukka- 
kuusikosta pertunmaalaiseen tai hartolalaiseen kaskikoivikkoon. Minun 
mielestäni parasta viirupöllömetsää on pienten peltolaikkujen ja puron- 
varsien kirjoma itähämäläinen valoisa sekametsä. Ja vaikka näistä metsistä 
ei viirupöllöä tapaisikaan, lienee vaikea etsiä oivallisempaa retkeilymaas- 
toa! 


Pöntöt ovat viirupöllöille tuiki tarpeellisia. Entisaikaiset pesäpaikat, suuret 
kelot ja ikivanhat kolopuut on jo aikoja sitten korjattu eteläsuomalaisista 
metsistä. Toki luonnonvaraisia pesintöjä vieläkin tapaa, ennen kaikkea 
vanhoissa kana- ja hiirihaukan pesissä, mutta ne eivät ole aina menestyksel- 
lisiä. Viirupöllö ei näet tuo minkäänlaisia pesäaineksia vanhan lisäksi. Naa- 
ras vain kuopii risupesän pohjaan sopivan kokoisen syvennyksen, johon se 
sitten munansa munii. Kovin montaa kuopimiskertaa ei suurikaan rytö kes- 
tä, ja viimein pesintä epäonnistuu munien pudotessa maahan tai pesän 
hajotessa poikasten alla. 


Koska viirupöllölle sopivia pesäpaikkoja ei ole luonnontilaisessakaan met- 
sässä tarjolla yletiömästi, pesäpaikkaa kannattaa vartioida. Viirupöllö 
onkin paikkalintu. Parit ovat pesiensä lähistöllä vaikka pesintään ei aina 
olisikaan mahdollisuutta. 


Pesiminen riippuu myyrien runsaudesta. Kukaan ei tiedä kuinka monta 
myyrää tarvitaan vaikkapa kolmen viirupöllön munan tuottamiseen, mutta 
sen verran tiedetään, että joskus myyriä on, joskus ei. Tärkeimpiä muninta- 
aikaisia saaliseläimiä ovat pelto- ja metsämyyrä. Kummankin lajin kannat 
vaihtelevat vuodesta toiseen. Kolmen-neljän vuoden välein toistuu pöllöille 
yltäkylläisyyden aika, jota seuraa yleensä ankara kohmelo: myyräkannat 
romahtavat ja lisääntymistä voivat yrittää vain kaikkein parhailla reviireillä 
asuvat linnut. Päijät-Hämeessä on huippuvuosina (1979, 1983 ja 1986) noin 
kolmella neljäsosalla pareista ollut munia, kun huonoina myyräkeväinä ja 
ankarien talvien jälkeen (1977, 1981, 1984) vain neljäsosa pareista on tuot- 
tanut munia. Keskinkertaisina keväinä (1978, 1980, 1982, 1985) noin kaksi 
kolmannesta pareista on talven jälkeen ollut siinä kunnossa, että ne ovat 
saaneet aikaiseksi munia. 

Viirupöllönaaras alkaa valmistautua munintaan jo helmi-maaliskuussa. 
Koiras kantaa sille ahkerasti myyriä, jotta se lihoisi ja vahvistuisi. Hyvissä 
ajoin ennen muninnan alkua naaras käy kuopimassa pöntön pohjan puru- 
ja. Jos ravintoa ei ole riittävästi tai pari on kokematon, voi lisääntymiskau- 
si päättyä pöntön kuopimiseen. Pari ei silti hylkää pönttöä vaan oleilee mel- 
ko tiiviisti sen tuntumassa pitkälle kevääseen, kuin viimeistä mahdollisuut- 
ta odottaen. 


Päijäthämäläiset viirupöllöt aloittavat muninnan huhtikuun ensimmäisinä 
päivinä. Kiireisimmät voivat hyvän myyrävuoden turvin alkaa jo maalis- 
kuun alkupuoliskolla. Myöhäisimmät kuhnustelijat ryhtyvät pesimispuu- 
hiinsa vasta huhti-toukokuun vaihteessa. 


Munia on tavallisesti kahdesta neljään. Hyvinä lisääntymiskausina pesye- 
koko on suurempi kuin huonoina. Parhaimmissa olosuhteissa naaras voi 
pyöräyttää jopa seitsemän tai peräti kahdeksan aivan valkoista kananmu- 
nan kokoista munaa. Samana keväänä aikaisin aloitetuissa pesyeissä on 
useampia munia kuin myöhäisissä pesyeissä. 


Hautominen on naaraan vastuulla. Ei koiras sentään aivan vilunkipelillä 
selviä, sillä se kantaa naaraalle myyriä eineeksi koko kuukauden kestävän 
haudonnan ajan. Tosi toimeen koiras joutuu kuitenkin vasta poikasten 
kuoriuduttua. Naaras on edelleen pesän vahtina. Viirupöllökoiras on ihail- 
tavan tarmokas saalistaja, jos myyriä on runsaasti. Kun poikaset ovat pie- 
niä eikä ravinnon kulutus ole vielä suurimmillaan, voi pöntön pohjalle ker- 
tyä muutamassa päivässä jopa nelisenkymmentä myyrää odottamaan käyt- 
täjäänsä. Saalis on pesäpoikasajan alkupuolella pääasiassa pelto- ja metsä- 
myyriä; hieman pesinnän ajankohdasta riippuu kuinka usein koiras tuo 
saaliina vesimyyriä. Vesimyyrä on tärkeä toukokuinen eines. Milloin myy- 
rästys ei onnistu tai myyriä ei edes ole, joutuu viirupöllö saalistamaan lintu- 
ja, rastaita, variksenpoikia, joskus helmipöllön tai varpushaukan. Minkä 
nyt kiinni saa! 


Kun poikaset ovat liki kolmiviikkoisia alkaa pesässä olla jo hieman ahdas- 
ta, ja naaras siirtyy ulos lähipuiden oksille vartioon. Vihainen haukahtelu 
ja kiivas nokan napse on merkki lähestyville ihmisille naaraan valppaudes- 
ta. Viirupöllön varoitukset on syytä ottaa todella vakavasti huomioon, sillä 
naaras on vimmattu poikastensa puolustaja. Saattaapa liki puolta pienempi 
koiraskin joskus osallistua tunkeilijan läksytykseen. Pesälle kapuava ihmi- 
nen saa niskaansa määrätietoisesti iskevän emon kahdeksan terävää, liki 
kolmisenttistä kynttä. Ajattelepa: Sinua heitetään kilon painoisella möykyl- 
lä, johon on kiinnitetty kahdeksan tuuman pituista paksua neulaa — mitä 
teet? Et muuta kuin valut verta. Älä kiipeä viirupöllön pesälle, koska sinul- 
la ei ole siellä kuitenkaan mitään tekemistä! 

Oltuaan pesän suojassa yhteensä noin kuukauden ajan poikaset kapuavat 
ulos pöntöstä. Ne eivät vielä osaa ollenkaan lentää. Nokkaakin apunaan 
käyttäen ne kiipeävät pesäpuun oksistoon ja hyppäävät sieltä tomerasti 
lähipuuhun, elleivät sitten tulla muksahda varvikkoon. Itsenäinen pöllön- 
elämä on ymmärettävästi näiltä karvaturreilta vielä pitkän ajan päässä. 
Kolmisen kuukautta kuluu pesästä lähdöstä itsenäistymiseen. Sinä aikana 
poikaspuvun pörröinen untuva vaihtuu aikuisen linnun höyhenpukuun. 
Kaikkein viimeisinä vaihtuvat pään höyhenet. Liittyneekö siihen, että emo- 
jen on tunnettava poikasensa poikasiksi etteivät ne sekoittaisi jälkikasvu- 
aan tunkeilijoihin. Tiedä nyt tuosta. 


Kaiken kaikkiaan viirupöllöemoilta kuluu yli viisi kuukautta pesimäaska- 
reissa. Eikä se ole helppoa aikaa. Sen näkee siitä, että pesivät linnut pysty- 
vät sulkimaan vähäisemmän osan siipisulistansa kuin pesimättömät. Ja 
kuta useampia poikasia on, sitä harvempia käytössä kuluneita sulkia emot 
pystyvät vaihtamaan. Viirupöllöemot tekevät kaikkensa poikastensa eteen. 


Epilogi lokakuussa 


Kiipeän pöntölle, tihku on kastellut oksat liukkaiksi. Purupussi keikkuu 
vyöllä. Muutama sahanpuru pöntön aukolla paljastaa jonkun käyneen tääl- 
lä. Avaan kannen — pöntössä on suuri kuoppa, kuin munia vailla. Vaihdan 
pönttöön tuoreet purut ja tasoitan kiusallani pohjan. Pohtikoon nyt sitä. 
Kevääseen on enää runsas viisi kuukautta. 

Punasotkia ja punavarpunen 


NASTOLA, RUUHIJÄRVI 26.5.1985 
KLO 10 


Ruuhijärven perukassa kukkivat rentukat keltaisina, kevättulva on 

nostanut järven rantapajukkoon. Naurulokit istuvat pesissään, osa 
ruokailee hiljan kynnetyllä pellolla. Seitsemän punasotkaa sipisee soidin- 
karkeloissaan lahdenperukassa, siinä missä muutaman viikon kuluttua on 
musta multa. 


K evät on ehtinyt jo pitkälle. Puut ja pensaat ovat täydessä lehdessä, 


Pajusirkku jankuttaa säettään pensaikon reunassa, mutta sen säe hukkuu 
naurulokkikolonian melskeeseen. Korea punavarpunenkin on ehtinyt kaa- 
kosta pesimäsijoilleen Hämeeseen ja on valinnut laulupaikakseen pajukon 
korkeimpien pensaiden latvaoksat. Tovin se laulaa kuuluvasti yhdellä oksal- 
la punaiset kurkkuhöyhenet pörhöllä ja pyrähtää sitten seuraavalle kuulut- 
tamaan soidinvirettään. 


Punasotkat pyörivät piiriä lahdella kahta naarasta liehitellen. Korskeimmat 
koiraat intoutuvat ajamaan toisia pois piiristä ja niin mennään tovi peräka- 
naa vettä pärskyttäen. Soidininto tuntuu välillä lopahtavan joltakin koiraal- 
ta, mutta kun nätti naaras soutaa hivenen lähemmäs intoutuu laiskinkin sot- 
ka komeilemaan ja väkättämään hentoa soidinlauluaan. 


Jostain kauempaa kantautuu kuhankeittäjän vihellys, syvempi ja täyteläi- 
sempi kuin karmiinikurkkuisen punavarpusen. Kuhankeittäjätkin ovat 
palanneet muuttomatkaltaan kaukaa trooppisesta Afrikasta ajoissa. Joskus 
Itä-Hämeen vanhoista kaskikoivikoista kuuluu kuhankeittäjän kutsu vasta 
kesäkuun ensimmäisinä päivinä. Immilän kylällä kykyttää käenpiika, 
”ulosottomies”, joka saattaa tyhjentää tiaispöntön toisensa jälkeen kun se 
katsastaa niitä pesäpaikakseen. Käenpiika ei tunne armoa, pihalle pöllähtä- 
vät niin poikaset, munat kuin pesätarpeetkin, jos käenpiian pöllytykseen 
joutuu. 


Haarapääsky lentää melkein järven pintaa viistäen sieppailemassa ensim- 
mäisiä lentäviä hyönteisiä ravinnokseen. Silläkin alkavat pian pesäpuuhat, 
kunhan naaraatkin ehtivät saapua pitkältä muuttomatkalta. (] 

B2 j 
Viirupöllö haukkuu | 


NASTOLA, IMMILÄ 5.5.1983 


KLO 10 A 


pöllöparilla pesänsä. Se ei ole luonnonkolo, vaan päijäthämäläis- 

ten lintuharrastajien vartavasten viirupöllölle mäntyyn kiinnittä- 
mä suuriaukkoinen pesäpönttö. Kodostansa hautova naaras näkee järvelle 
ja yli pienen peltotilkun. Järveltä kantautuu vesirajaa viilettävän rantasipin 
ääni. 


A ivan kylän tuntumassa, reunimmaisten peltojen takana, on viiru- 


Talitiainen laulaa kaksitavuista säettä viirupöllön pesäpuun tuntumassa 
isosta linnusta välittämättä. Enemmän se on kai varuillaan meidän ja Han- 
nu Pietiäisen vuoksi, Hannu kun on kipuamassa viirupöllön pesäpuuhun 
kypärä päässä ja kasvosuojus silmien turvana. Viirupöllötutkijan on lähes 
päivittäin tarkistettava pesueen tilanne. 


Koiras on torkkunut jossain kuusessa aamun sarastuksesta lähtien ja on nyt 
herännyt meidän tuloomme ja lentänyt puolustamaan pesää. Se tyytyy tark- 
kailemaan puuhiamme, mutta pesästä ulos lentänyt naaras jo naputtelee tui- 
masti nokkaansa ja haukahtelee äreästi. Varis raakkuu pöllöjä, se kun on 
aina hädissään kohdatessaan pöllön. Peippokoiras huikkaa muutaman 
varoituksen, mutta rauhoittuu sitten laulamaan tuttua säettään. 


Pöllöt vahtivat meitä ja me pöllöjä. Viirupöllö on tunnetusti agressiivinen 
pesäympäristössään ja harmaapöllö käy herkästi hyökkäykseen pesän alla 
kulkevan kimppuun, saati sitten pesälle kiivenneen karkoittamiseksi. Tämän 
tiedämme ja pesällä työskentelevä tutkija on saanut kokea ystävänsä viiru- 
pöllön terävien kynsien raatelevan syleilyn verisesti valitettavan monta ker- 
taa. 


Heti kun työ on tehty, poistumme ripeästi pesäpaikalta. Metsä takanamme 
rauhoittuu peippojen, talitiaisten ja metsäkirvisten laulupaikaksi. (] 

B3 
Punakylkirastas 


NASTOLA, SUURISUO 9.5.1985 
KLO 13.30 


puhua perustellusti itähämäläisestä punakylkirastaasta. Tämä 

nopea, hiukan hätäinen säe on minulle tuttu Lahden ympäristöstä. 
Näin laulavia punakylkirastaita en kuule pääkaupunkiseudulla eikä tarvitse 
mennä kovinkaan pitkälle Nastolasta, kun jo säe vaihtuu verkkaisemmaksi. 
Hämäläisiä on moitittu hitaiksi, mutta punakylkirastas on ainakin laulus- 
saan vikkelä. Laulun loppu on lajille tyypillinen jokeltelu, jonka pituus 
vaihtelee eri yksilöillä. 


P unakylkirastailla on paikalliset murteensa, joten tässäkin voimme 


Toukokuun alussa rastaiden muutto on kiihkeimmillään ja silloin lauletaan 
auringon noususta pimeäntuloon asti, jotta joku naaras pysähtyisi kuunte- 
lemaan kosiokutsua. Ahkerasti istui tämäkin punakylkirastas laulupaikal- 
laan männyn latvassa säettään jankuttamassa, vaikka metsä oli hiljentynyt 
päivälevolle. [] 

B4 
Viirupöllön poikasia rengastetaan 


HEINOLAN MLK 17.5.1979 
KLO 19.30 


nolassa ja lopulta illansuussa päädyimme mutkittelevia sorateitä 
Heinolan maalaiskunnan luoteiskolkalle. Monta kertaa päivän 
aikana oli toistunut sama tapahtuma: 


P äivän kiersimme viirupöllöreviirejä Asikkalassa, Nastolassa, Hei- 


Hannu Pietiäinen ja Heikki Kolunen lähestyivät varovasti pesäuuttua pitkä- 
vartinen haavi mukanaan. Haavimies hivutti pyydyksensä hiljaa lentoaukol- 
le ja sen jälkeen muutama rapsautus pesäpuun kylkeen ja emo sukelsi tyylik- 
käästi haaviin. Monta naarasta on ehditty punnita ja mitata ja sen jälkeen 
rouva on päästetty vapaaksi, Hannu kiivennyt pöntölle mittaamaan, punnit- 
semaan ja rengastamaan poikaset. 


Viirupöllönaaras jää tavallisesti lähipuihin seuraamaan pesälletunkeutujien 
puuhia. Niin nytkin. Tuimasti se paukuttaa männynoksalla nokkaansa ja 
urahtelee, kun Hannu kipuaa kuuseen, asettuu hajareisin tukevalle oksalle 
istumaan ja kiinnittää turvaköyden puun ympäri. Etäämpää kuuluu koiras- 
pöllön ääni ja sekin lentää kohta paikalle, kiertää kerran meidät turvallisen 
matkan päästä ja laskeutuu naaraan vierelle oksalle haukahtelemaan. Lau- 
lurastas on jo aloittanut iltalaulunsa. 


Hannu on ehtinyt saada ensimmäisen poikasen jo hyppysiinsä ja aloittelee 
untuvikon mittausta. Pöntössä on kolme noin kaksiviikkoista poikasta. Mit- 
taaja luettelee pesältä lukuja, painoja ja siiven mittoja sekä renkaan nume- 
roita, Hessu kirjaa tiedot muistikirjaan puun juurella. 


Kesken poikasten rengastuksen viirupöllönaaras päättää käydä hyökkäyk- 
seen. Viirupöllöt ovat yksilöitä käytöksessään. Jotkut naaraat pöllyttävät 
tutkijaa joka kerta kun hän tulee pesälle, toiset pysyttelevät loitommalla ja 
vain urahtelevat ja paukuttavat nokkaansa hermostuneesti. Tämä tyttö oli 
entuudestaan tuttu agressiivisuudestaan. Sulavasti pöllö heittäytyy siivilleen 
ja liitää alaviistoon suoraan kohti rengastajaa, kääntää jalat eteen vähän 
ennen törmäystä, raapaisee naskalinterävillä kynsillään kypärää, mutta ylet- 
tyy myös yhdellä kynnellä kypärän ja kauluksen väliin... 


-.. Pöllö menettää tasapainonsa törmäyksessä ja kierii pallona alas kuusen- 

oksia, muttta pääsee alimpien oksien kohdalla taas siivilleen ja lentää vierei- 
sen puun oksalle tarkastelemaan hyökkäyksen vaikutuksia. 


”Satutat ittes, kun törmäilet tolleen”, kuuluu Hannun ääni puusta. Me 
kysymme mihin isku osui, mutta emme saa vastausta. En huomannut 


yhtään”, toteaa uhri, sipaisee kädellä kynnen jättämää haavaa kaulassa ja 
jatkaa työtään. 


Punarinta helähtää viereisessä kuusessa ja varis ilkkuu karkealla äänellään 
meitä, vai liekö peloissaan viirupöllöt huomattuaan. Se osaa olla aina pai- 
kalla, kun metsässä tapahtuu jotain. 0] 

B5 
Punarinta 


HARTOLA 7.5.1986 
KLO 20.30 


tessä kiihkeimmin ravintoa koiras saattaa saalistaa myös päivällä. 

Jotta viirupöllöjen vuorokausirytmistä saisi selvyyden, on oltava 
hereillä silloinkin kun pöllötkin eli auringonlaskusta auringonnousuun. 
Tämänkin kasetin äänitteitä varten olemme viettäneet viirupöllöreviireillä 
useita öitä. Piiloteltasta on paras häiriöttä äänittää pöllöjen askareita. Mik- 
rofonit pesäpuun alla ja teltta sivummalla puiden suojassa ei saa pöllöjä 
menettämään luottamusta pesäpaikkaansa. Piiloon on kömmittävä reilusti 
tunteja ennen auringonlaskua ja aamulla piilosta voi tulla esiin ensimmäi- 
sen kerran seitsemän kahdeksan aikaan. 


V iirupöllöt ovat aktiivisimmillaan yöaikaan, vaikka poikasten kerjä- 


Taas ollaan vahtimassa yhtä viirupöllöpesuetta. Lumi on parahiksi sulanut, 
mutta maa hohkaa vielä routaisena kylmää. Aurinko lipuu jo kuusten taa, 
punarinta helisyttää iltatiukuaan. Rastaat ovat aloittaneet iltalaulunsa. Tir- 
kistelemme teltasta sormenlevyisestä raosta pöllömetsään. Naaras istuu 
ahtaassa kolossa poikasia lämmittäen. Tämä pesäpaikka on harvinainen, 
sillä pöllö on löytänyt riittävän suuren luonnonkolon, mihin on pesinyt. 
Kolo on vain puolentoista metrin korkeudella kaksihaaraisessa, tukevassa 
koivussa. 


Naaras varmaan odottaa jo malttamattomana koiraan huhuilua, sillä se tie- 
tää ruokaa. Koiraan tehtävä on ruokkia naaras ja poikaset. Huhuilulla se 
ilmoittaa olevansa tulossa ja naaras vastaa pesästä urahduksilla, nostaa 
vähitellen vastauksensa voimaa ja lopulta lähtee kolosta saaliinvaihtopaikal- 
le. Viirupöllöparista riippuen saaliinvaihto on äänekäs tapahtuma, mutta 
jotkut parit voivat tehdä sen melko äänettömästikin. Harvoin koiras tuo 
ruokaa kololle asti, tavallisesti äkäinen äiti hätistää sen saalistukseen pesäl- 
tä. Poikkeuksiakin on, kuten pian huomaatte. 


Yhden yön aikana koiras tuo ruokaa 3—5 kertaa pyyntionnesta ja myyrä- 
määrästä riippuen. Huonoina myyrävuosina saalistus vie aikaa ja perhe saa 
odottaa joskus pitkiäkin aikoja apetta. [] 

B6 
Saaliinvaihto klo 21 


HARTOLA 7.5.1985 
KLO 21 


kiihkeästi. Kurkistamme teltassa kelloa samaan aikaan kun naaras 

urahtaa kolostaan koiraalle vastauksen. Viisarit osoittavat yhdek- 
sää, aurinko ei ole vielä ehtinyt puiden latvojen taa, mutta koiras kertoo jo 
halustaan tuoda pesueelle ja naaraalle ruokaa. Näin se on alkanut viirupöl- 
lön yövuoro aikaisemminkin jo iltaruskon valossa, kun olemme seuranneet 
näiden lintujen elämää lähietäisyydeltä. 


K uusikossa helisee vielä punarinnan laulu ja rastaiden konsertti soi 


Koiras kuuluttaa tulonsa uudemman kerran ja naaras parkaisee vastauksen 
edellistä pontevammin. Lehtokurppa kiertää soidinpiiriään ja kurnuttaa 
parahiksi viirupöllöjen keskustelun lomaan. Tirkistän teltan tarkkailureiäs- 
tä ja löydän koiraan silmiini männyn alaoksilta, kymmenen metrin päästä 
teltasta. Mustarastas aloittaa hätäisen varoituksensa kilkuttamisen. Koiras 
liittää äänettömästi telttamme yli, mikrofonin ohi ja aikoo laskeutua kololle, 
mutta naaras rähähtää pesällä ja saa koiraan nousemaan mäntyyn pesäpuun 
vierellä. Tovin kuuluu metsässä naaraan vaativia urahduksia ja rastaiden 
säkeitä. Mustarastas on huomannut pöllön ja kiihdyttää hätäistä ääntään. 


Viirupöllö istuu hölmistyneenä männyssä myyrä tukevasti nokkapihdissä 
roikkuen. Se taitaa miettiä mitä seuraavaksi pitäisi tehdä, kun vastaanotto 
pesällä oli nyreä. Kysyvä ei eksy, taitaa olla pohdinnan tulos, koska pöllö 
kajauttaa tovin mietittyään huhuilun eetteriin viestiksi naaraalle. Ääni 
kololla voimistuu ja karjahdusten tempo kiihtyy. Vuoropuhelu tiivistyy ja 
lopulta koiras heittäytyy alas oksalta, liitää kololle, jättää myyrän pikaisesti 
naaraalle ja jatkaa samantien matkaa istumaoksalle. 


Rastaiden konsertti vaimenee vähitellen. Koiraspöllö istuu oksalla lepää- 
mässä ja mustarastas jankuttaa tietävänsä, missä harmaapukuinen pöllö 
lymyilee. Hämärän jo alkaessa verhota metsää koiras lähtee liikkeelle. Muu- 
taman pehmeän siivenlyönnin voimalla se katoaa puiden sekaan, ilmeisesti 
pellon laitaan myyräjahtiin. [] 

B7 
Viirupöllön poikaset kerjäävät 


B8 
Saaliinvaihto sateessa klo 2 


ASIKKALA 8.5.1983 


eteläpään suurelle Salonsaarelle. Tämän hakkuuaukean laitaan, 

pieneen metsäsaarekkeeseen ripustetun uutun naaras on äkäisen 
muorin maineessa, äänekäs ja päällekäyvä. Odotimme ensimmäisestä yöstä 
paljon ja pöllöparin äänenkäyttöön emme pettyneet. Luontoäiti ei vain aina 
ole täydellisesti hankkeissamme mukana ja niinpä poutaisena hämärtynyt 
yö toi tullessaan sateen. 


H artolasta olemme siirtyneet etelämmäs, Asikkalaan, Päijänteen 


Sade ropisi telttamme katolle. Tummat pilvet tekivät kevätyön synkäksi ja 
pimeäksi. Koiras ei käynyt alkuyöstä lainkaan tuomassa ruokaa pesueelle. 
Poikaset vikisivät pesässä ja kerjäsivät niitä lämmittävältä naaraalta syötä- 
vää. Kuuntelimme kuulokkeilla mikrofonien välittämää viirupöllöjen perhe- 
elämää sateisessa yössä, ahtaassa pesässä. 


Torkuimme puolihorteessa koiraan kutsuhuutoa odotellen. Ennen vuoro- 
kauden vaihtumista sen ääni kuului kerran, mutta naaras ei tuntunut reagoi- 
van lainkaan. Naaras oli pimeän tultua käynyt itse myyräjahdissa ja viipyi 
silloin tunnin verran poissa pesältä. Myyräjahti ei tainnut sujua helposti nyt. 


Kohta kahden jälkeen metsäaukion laidasta, reilusti parin sadan metrin 
päästä meistä, kiiri koiraan kysyvä huhuilu. Naaras urahti äkäisesti vastauk- 
sen ja vuoropuhelu alkoi. Kotvan keskustelun” jälkeen naaras kömpi ulos 
pöntöstä, jatkoi äkäistä ääntelyään lentäessään koirasta kohti. Metsä raikui 
pöllöjen huudoista, kun ne lensivät peräkanaa saaliinvaihtopaikalle, jonne 
emme voineet nähdä. Naaraan ääni kiihtyi koko ajan ja huuto vaimeni vasta 
kun äkäinen äiti oli saanut koiraan tuoman saaliin haltuunsa ja se kömpi 
uuttuun poikasten kimeän vikinän säestyksellä. Pystyimme vain äänistä 
kuvittelemaan, kuinka nälkäiset poikaset kilvan kurottivat kaulojaan emoa 
kohti nokka ammollaan. Ruuasta käydään poikasten kesken aina kova 
kamppailu ja vahvin, yleensä vanhin ja suurin vie parhaat palat päältä. 

O 

B9 
Poikaset ruokailevat 


ASIKKALA 8.5.1983 
KLO 2.15 


esäpöntössä kävi aikamoinen rouske, kun poikaset kävivät ruuan 

kimppuun. Rusahduksista päättelimme, että yöpala ei ollut aivan 

pieni, ehkä vesimyyrä. Poikaset olivat vielä pieniä ja emo palotteli 
myyrää niille. 


Sade soitti viirupöllöpesueelle ruokamusiikkia ja herätti luontoa kesään. 
Poikasilla on edessään vielä monta vaikeaa viikkoa ennen kuin ne ovat val- 
miita kokeilemaan omia siipiään. Koiras saa tehdä vielä monta myyränha- 
kuretkeä ruokkiakseen poikaset ja niitä lämmittävän naaraan. (] 

B10 
Koiras huhuilee aamulla klo 4 


ASIKKALA, KELTANIEMI 8.5.1980 
KLO 4 


linnut laulamaan. Viirupöllökoiras kiertelee pesimäpiiriään aher- 

taen yövuoronsa viimeisiä tunteja. Päivä on sen lepoaikaa, vuoro- 
kauden pimeinä ja hämärinä hetkinä on oltava myyränpyynnissä. Huonoina 
myyrävuosina yhden myyrän pyyntiin voi kulua tunteja, nyt saalista on löy- 
tynyt helpommin. 


A urinko on jo kivunnut pilvettömälle taivaalle ja herättänyt metsän 


Aukean takaa kiirii koiraan kysyvä huhuilu. Sillä olisi taas tuomista pesueel- 
le, kunhan vain naaras vastaisi myöntyvästi ja tulisi hakemaan myyrän koh- 
tauspaikalta. Koiras kysyy toisen kerran... kuulostelee tovin. Pöllöukko 
puhaltaa vielä kolmannenkin kerran, mutta ei enää saa vastausta. Naaras 
istuu pesässä poikasten kanssa eikä suostu vastaamaan. Se ei tee elettäkään 
lähteäkseen koirasta vastaan. Ehkä tunti sitten tuotu myyrä ja muut yön 
aikana tuodut saaliit riittävät tällä erää. 


Koiras vaikenee, mutta metsän konsertti kiihtyy. Yön aikana on taas tullut 
uusia muuttajia etelästä ja kevään laulukausi on nyt kiihkeimmillään. Kuun- 
telen teltassa, kymmenen metrin päässä viirupöllöjen uutusta lintujen kon- 
serttia ja viirupöllön poikasten vaimeaa ääntelyä. Aurinko lämmittää telttaa 
ja ulkoa tunkevat sisään heräävän kevään tuoksut. Teltan ympärillä kukkivat 
sinivuokot, pellonreunassa leskenlehdet. Kylältä kantautuu lähimmän talon 
aamuäänet. Pian on aamulypsyn aika. [] 

Varikset ja harakat löytävät 
viirupöllökoiraan 


ASIKKALA, KELTANIEMI 8.5.1980 
KLO 6.30 


taan. Kurkistan metsään tirkistysaukosta. Pesäuutulla on rauhal- 
lista, harmaatakki raakkuu kuusessa parinkymmenen metrin pääs- 
sä. Se on löytänyt kuuseen päivälevolle kätkeytyneen viirupöllökoiraan. Nyt 
varis raakkuu yleistä hälytysmerkkiä metsän muille siivekkäille ja kutsuu 
lajitovereitaan hätistämään pöllöä pois piilostaan. Variksille iso pöllö mer- 
kitsee vaaraa, joka on parasta torjua hätistelemällä se äänekkäästi muualle. 


L oikoilen teltassa aamua odotellen ja havahdun variksen raakun- 


Paikalle raahustaa lisää variksia ja kutsun ovat kuulleet myös harakat. Ras- 
taatkin kokottavat varoituksiaan yleisestä rähinästä kiihdyksissä. Rohkeim- 
mat varikset syöksähtelevät viirupöllöä kohti, muut tyytyvät elämöimään 
äänekkäästi lähipuissa tai kiertämään kuusta viirupöllöä härnäten. 


Koiras hypähtää toiselle oksalle ja pölläyttää samalla hätistelijät loitommal- 
le toviksi. Kiusanhenget eivät anna periksi, vaan kiihdyttävät vain uhkailu- 
jaan. Viirupöllö heittäytyy oksalta jykeville siivilleen, liitää hetken ja työn- 
tää sitten kevyesti siivillään lisää vauhtia. Varikset seuraavat pöllöä, mutta 
niiden lennossa ei ole samaa notkeutta, sulavaa liikettä metsän sokkeloissa. 
Rähinä etääntyy ja metsän soraäänet vaihtuvat taas iloiseksi lauluksi. 


Viirupöllön uutulla on jo hiljaista. — Emo ja poikaset taitavat nukkua. 
O 


Summary 


This cassette differs a whole lot from our earlier ones, and, we feel, 
also from other published cassettes in several respects. First of all, this 
cassette tells you about only two species, though we have put in other 
birds as well, mainly to indicate changes in time and space. Another dif- 
ference is that the cassette tells a story about these birds using solely the 
birds? own sounds. 


One side of the cassette is devoted to the Whooper Swan, which we fol- 
low throughout one year from the wintering grounds to the breeding are- 
as and back south again. The other bird chosen was a noctural bird, the 
Ural Owl, which is seldom seen, but more often heard. We take a look 
at the family life of the owls during a 24 hour period during the nestling 
stage in May. 


The Whooper Swan was earlier considered a sacred bird in Finland. 
Today it is the national bird of the country with a population of several 
hundreds of pairs and steadily growing. Only some decades ago the 
Whooper Swan was a rare bird breeding only in the remote wilderness of 
Nothern Finland. Now the birds are slowly changing their habits towards 
a more tolerant behaviour and several pairs already breed close to 
human settlement. As the population grows it expands also to new 
grounds, and today we find Whoopers breeding throughout the country, 
all the way down to the coasts of the Finnish Gulf. 


The Ural Owl is a bird of the vast taiga with its westernmost outposts in 
Fennoscandia. In Finland the Ural Owl is found guite commonly in old 
coniferous and mixed woodland almost throughout the country. This big 
owl nested earlier in hollow treestumps and in the old nests of raptors 
but today most pairs use man-made nest boxes as the modern forestry 
has changed their natural habitats all over the country. The Ural Owl is 
probably more common today than ever before, thanks to thousands of 
nest boxes put out mainly in the central parts of the country. 

Though the Ural Owl is one of the most common owl species it is sel- 
dom seen. It hunts and feeds its young during the few dark hours of the 
light summer-nights and sticks to the woods and small clearings, avoi- 
ding open fields where it would be easily detected. 


As in many other species of birds of prey also in the Ural Ow] the sexes 
have different roles during breeding. The female stays on the nest from 
the start of incubation until the young are halfgrown, feeding and shelte- 
ring her offspring. The male is the hunter and provides both the female 
and the brood with all food that they need. All the normal routine acti- 
vities at the nest are preceded by typical contact calls and conversation 
between the mates, which makes it easier to interpret what is going on in 
the darkness. 


Veikko Neuvonen 

Finnish Broadcasting Company 
Box 10 

SF-00241 Helsinki 

Finland 

Side A 
The Year of the Whooper Swan 


1. Whooper Swans at their wintering grounds in Gothenburg, Sweden, 

March. 

Yellowhammer singing, S. Sweden, March. 

Whooper resting during spring migration, S. Finland, April. 

Dippers singing, Kuusamo, N. Finland, April. 

The Whoopers arrive to their nesting place in Kuusamo, April. 

Pine Grosbeaks feeding in a spruce, Kuusamo, April. 

Whoopers flying overhead, Kuusamo, April. 

Crossbill singing, April. 

Whooper and Bewick's Swans resting at Virolahti, SE. Finland, April. 

Cranes on a bog. N. Finland, June. 

Little Bunting singing, Kuusamo, June. 

12. A single Whooper warning at the nest, Kuusamo, June. 

13. The Cranes take off for Africa, Vasa W. Finland, September. 

14. Whooper and Mute Swans resting in a shallow bay, Bromarv, S. 
Finland, October. 

15. The swans are leaving, Bromarv, S. Finland, November. 


vomnaunrvn 

Side B 
A Day with the Ural Owls 


1. Pochards and Scarlet Rosefinch, at 10.30. 

2. The female gives warning barks at the nest, 11.30. 
3. Redwing in early afternoon, 13.30. 

4. The Ural Owl nestlings are being ringed, 18.00. 

5. Robin singing at twilight, 20.30. 

6. Male bringing food, female begging at nest, 21.00. 
7. The nestlings begging for food, 23.30. 

8. Male bringing prey in rain, 02.00. 

9. Young feeding inside nestbox, 02.15. 
10. Male hooting in early morning, 04.00. 
11. Crows and Magpies discover the sleeping male, 06.00. 


48 


RUOTSI 


Virolahti 
rkkonummi 


15.11. 


N 


